1939 בברית המועצות
אירועים בולטים

17 בינואר – ביצוע מפקד אוכלוסין. בהתאם לתוצאות המפקד, אוכלוסיית ברית המועצות כוללת 170,6 מיליון תושבים. תוצאות מפורטות פורסמו בחלקן בשנים 1947‏-1949. דו"ח מפורט סופי לא פורסם.
21 בפברואר – הסובייט העליון פרסם צו לפיו אסירים פוליטיים לאחר סיום העונש לא יוכלו לחזור למקום מגוריהם הקודמים ויועברו לסיביר.
10 במרץ – 21 במרץ – הכנס ה-18 של המפלגה הבולשביקית. הכנס מאשר את תוכנית החומש השלישית (לשנים 1938‏-1942) שביצועה נפסק בעקבות המלחמה.
10 במרץ – תחילת שידורי טלוויזיה במוסקבה. השידורים מבוצעים 4 פעמים בשבוע, שעתיים ביום. באביב 1939 השידורים נקלטים בכ-100 מכשירים.
18 באפריל – ברית המועצות מציעה לצרפת ובריטניה לחתום על הסכם הגנה הדדית.
3 במאי – ויאצ'סלב מולוטוב מונה לקומיסר עממי לענייני חוץ במקום מקסים ליטבינוב
28 במאי – צבא יפן פלש לשטח ברית המועצות באזור אגם חלקין גול. תחילת הקרבות.
1 באוגוסט – פתיחת מתחם התערוכות הכלל סובייטיות במוסקבה. המתחם כלל כ-250 מבנים ועד לפירוק ברית המועצות היה מתחם לתערוכות כלל ארצית להצגת הישגי המשק.
11 באוגוסט – תחילת שיחות במוסקבה עם נציגי בריטניה וצרפת על הסכם הגנה הדדית.
18 באוגוסט – חתימת הסכם מסחרי עם גרמניה
23 באוגוסט – חתימת הסכם ריבנטרופ–מולוטוב בין ברית המועצות לבין גרמניה. להסכם קיים נספח סודי על חלוקת שטח אירופה בין בעלי הברית החדשים.
31 באוגוסט – סיום הלחימה באזור אגם חלקין גול תוך תבוסת כוחות של צבא יפן.
17 בספטמבר – בהתאם לסיכומים קודמים הצבא האדום פלש לשטחי פולין במערב אוקראינה ומערב בלארוס.
22 בספטמבר – מצעד משותף של כוחות הצבא האדום וצבא גרמניה שהשתתפו בכיבוש פולין התקיים בברסט ליטובסק.
28 בספטמבר – צבא פולין הפסיק את ההתנגדות לפלישת גרמניה וברית המועצות. חתימת הסכם חלוקת פולין.
28 בספטמבר – חתימת הסכם ידידות עם אסטוניה. בהתאם להסכם לרשות הצבא האדום מועברים מספר בסיסי צבא ובהם ממוקם כוח צבאי בהיקף של 25 אלף חיילים.
2 באוקטובר – טיסה ראשונה של מטוס איליושין Il-2. במהלך מלחמת העולם השנייה יוצרו מעל 36 אלף מטוסים מדגם זה.
5 באוקטובר – חתימת הסכם ידידות עם לטביה. בהתאם להסכם לרשות הצבא האדום מועברים מספר בסיסי צבא ובהם ממוקם כוח צבאי בהיקף של 25 אלף חיילים.
10 באוקטובר – חתימת הסכם עם ליטא. אזור וילנה שהיה שייך לפולין ונכבש על ידי ברית המועצות מועבר לליטא. בהתאם להסכם לרשות הצבא האדום מועברים מספר בסיסי צבא ובהם ממוקם כוח צבאי בהיקף של 20 אלף חיילים.
12 באוקטובר – שיחות עם פינלנד בנוגע להסכם ידידות ושינויי גבול. ממשלת פינלנד מסרבת להגיע להסכמה.
22 באוקטובר – בחירות באזורי אוקראינה ובלארוס שנכבשו במהלך מלחמה עם פולין. בהתאם לתוצאות הבחירות מעל 90% מהבוחרים תמכו במועמדי הקומוניסטים.
28 באוקטובר – ישיבות הגוף הנבחר בבחירות שהתקיימו ב-22 באוקטובר. סוכם על העברת בקשה להסתפח לברית המועצות.
31 באוקטובר – תחילת ישיבות הסובייט העליון. ויאצ'סלב מולוטוב דיווח על המצב הפוליטי והתחממות היחסים עם גרמניה. סוכם על סיפוח שטחים במערב אוקראינה ומערב בלארוס שהיו שייכים לפולין. לכל תושבי האזור מוענקת אזרחות של ברית המועצות.
26 בנובמבר – הצבא האדום מביים ירי תותחים פינים על יחידותיו.
30 בנובמבר – הצבא האדום פלש לפינלנד. תחילת מלחמת החורף.
2 בדצמבר – כינון "ממשלה" פינית פרו-סובייטית בשטח שבשליטת ברית המועצות. ממשלה זו לא קיבלה הכרה משום גוף חוץ מברית המועצות ופורקה בהמשך.
14 בדצמבר – בעקבות הפלישה לפינלנד ברית המועצות מגורשת מחבר הלאומים.
20 בדצמבר – בהתאם להחלטת מועצת הקומיסרים העממיים החלה הענקת "פרמייה על שם סטלין" עבור הישגים יוצאי דופן בתחומים שונים. הפרמייה הראשונה הוענקה לפיזיקאי פיוטר קפיצה.
25 בדצמבר – הצבא הפיני הצליח לארגן הגנה על פינלנד.